text: Se video: Politiker undskylder de fire års manglende politiske beslutning 
  29 september 2014 kl. 14.14
  En gruppe af unge udviklingshæmmede har i fire år ventet på, at politikerne i Hedensted byråd fandt et egnet sted for et bofællesskab til dem. Det vil sige, at det har de gjort flere gange, men droppet det igen hver gang.
  Lise Thøgersen er en af de udviklingshæmmede, der venter på at kunne flytte i et nyt bofællesskab. Hun bor til daglig på en institution med unge og børn, der alle er yngre end hende.
  I fire år har Hedensted Kommune skiftevis anvist og senere afvist 4-5 forskellige løsninger og steder.
  Det har ikke kun været en belastning for hende og for andre udviklingshæmmede i samme situation. Også pårørende er berørte.
  Se og hør en kommentar fra Hans Jørgen Hansen (V), der er formand for Social Omsorg i Hedensted (44 sek.):
  
  